《送僧有言之天台》
宋代·周启明

讲寺金庭远，香文玉篆连。
船中鸣夜磬，雪里见新年。
山尽城临岸，云空海照天。
莫嫌通剡客，僧舍枕花川。

作者简介：金陵人，徙居处州，字昭回。初以书谒翰林学士杨亿，亿以示同列，自是知名。四举进士皆第一。真宗景德中，举贤良方正科，因事罢，归教弟子百余人。仁宗即位，累除太常丞。藏书数千卷，多手写，能口诵之。有诗文千六百余篇。